== Uddannelse ==
Jacob Hornemann Bredsdorff var ældste søn af præsten Morten Thomsen Bredsdorff i [[Vester Skerninge]] og Ellen Cathrine, født Hornemann, en søster til botanikeren [[Jens Wilken Hornemann]]. Han dimitteredes [[1809]] fra [[Nykøbing Katedralskole]] til [[Københavns Universitet]], og den tidlig udviklede yngling besad en næsten farlig lærenemhed i alle retninger. Således erhvervede han sig til [[eksamen artium]] "udmærket" i alle fag, hvorfor universitetet tilkendte ham sin sølvmedalje. Med udmærkelse tog han også anden eksamen ([[1810]]) og [[teologisk embedseksamen]] ([[1814]]), men kort efter finder vi ham beskæftiget med de [[naturhistorie|naturhistoriske]] fag. [[1817]] vandt han således universitetets guldmedalje for en undersøgelse over, hvad [[Jorden]] selv lærte om sin tilblivelses- og udviklingshistorie, og om dennes forhold til de gamle kulturfolks mytologi; samme år forsvarede han for [[doktorgrad]]en en afhandling om reglerne for systematisk ordning af naturgenstande. I egenskab af naturforsker drog han derpå med understøttelse af universitetet, [[Fonden ad usus publicos]] og gehejmeråd [[Johan Bülow]] på en 2-årig rejse ([[1817]]-[[1819|19]]), som det synes, især for at uddanne sig i [[geognostik|geognostisk]] retning; han besøgte på denne [[Tyskland]], [[Frankrig]] og [[Norditalien]].
Personbillede_savnes Litteratur Sprogforskning Historie Humaniora Geologi Organisationer Uddannelsesinstitutioner